CELEX: 62021TN0677
Language: fi
Date: 2021-10-18 00:00:00
Title: Asia T-677/21: Kanne 18.10.2021 – TL v. komissio

13.12.2021   
            
            
               FI
            
            
               Euroopan unionin virallinen lehti
            
            
               C 502/40
            
         
      Kanne 18.10.2021 – TL v. komissio
      (Asia T-677/21)
      (2021/C 502/60)
      Oikeudenkäyntikieli: englanti
      
         Asianosaiset
      
      
         Kantaja: TL (edustajat: asianajajat L. Levi ja N. Flandin)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan kantajan arviointikertomuksen vuodelta 2019
               
            
                  —
               
               
                  toissijaisesti, kumoamaan kantajan arviointikertomuksen siltä osin kuin siihen sisältyy riidanalaisia huomautuksia
               
            
                  —
               
               
                  myös ja siltä osin kuin se on tarpeen kumoamaan vastaajan 8.7.2021 antaman päätöksen, jolla hylätään kantajan arviointikertomuksesta tekemä valitus
               
            
                  —
               
               
                  määräämään korvausta kantajalle aiheutuneesta aineettomasta vahingosta ja
               
            
                  —
               
               
                  velvoittamaan vastaajan korvaamaan oikeudenkäyntikulut
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kolmeen kanneperusteeseen.
      
                  1)
               
               
                  Ensimmäinen kanneperuste: Koska vuodelle 2019 ei ole vahvistettu tavoitteita, vastaaja ei pystynyt suorittamaan oikeaa ja asianmukaista arviota kantajan suorituksesta vuonna 2019. Kantajan mukaan tavoitteiden puute johti ilmeisten arviointivirheiden tekemiseen, huolenpitovelvollisuuden noudattamatta jättämiseen ja hyvän hallinnon periaatteen loukkaamiseen.
               
            
                  2)
               
               
                  Toinen kanneperuste: Vastaaja rikkoi henkilöstösääntöjen 43 artiklaa ja arvioijille antamiaan ohjeita. Vastaaja teki ilmeisiä arviointivirheitä ja käytti väärin harkintavaltaansa. Vastaaja jätti noudattamatta huolenpitovelvollisuuttaan ja hyvää hallintoa koskevaa velvollisuuttaan.
               
            
                  3)
               
               
                  Kolmas kanneperuste: Vastaaja rikkoi SEUT 292 artiklan 2 kohtaa luettuna yhdessä henkilöstösääntöjen 25 artiklan 2 kohdan ja perusoikeuskirjan 41 artiklan 2 kohdan kanssa.